Es tracta d'una "tanakh" escrita en hebreu per jueus catalans a final del segle XIII. Segons consta en el propi exemplar, fou escrita a Cervera per Samuel Ben Abraham ibn Nathan entre 30 de juliol de 1299 i 19 de maig de 1300, amb il·lustracions posteriors de Josef Asarfati, jueu d'origen francès establert a Castella. L'obra es trobava a principis del als Països Baixos, on havien emigrat un gran nombre de jueus portuguesos durant el regnat de Manuel I, principalment després de la Massacre de Lisboa de 1506. El manuscrit fou adquirit el 1804 pel bibliotecari reial portuguès António Ribeiro dos Santos per un import de 240.000 reals portuguesos.